Nr. 12286/01.03.2024

**REFERAT DE APROBARE**

**privind aprobarea instituirii „Programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe”**

Având în vedere inițiativa Municipiului Sfântu Gheorghe prin care s-a solicitat punctul de vedere a Asociațiilor de proprietari privind starea subsolurilor tehnice, prin care reiese faptul că majoritatea Asociațiilor de proprietari se confruntă cu o problemă deosebit de gravă privind întreținerea și repararea conductelor și instalațiilor subsolurilor tehnice în blocurile de locuințe.

Aceste subsoluri tehnice sunt inundate de la instalațiile proprii de apă și canalizare. Subsolurile tehnice sunt pline de apă și dejecții, fiind periculoase pentru locuitorii din condominiul respectiv. De fapt, multe scări au rețeaua de canalizare distruse iar deversarea grupurilor sanitare se face direct în subsol, acestea devenind puternice focare de infecții, degajând mirosuri neplăcute, mai ales în sezonul cu temperaturi ridicate, dezvoltându-se astfel populații de țânțari și alte viețuitoare.

Durata medie de viață a acestor instalații este de 40-50 de ani și ar trebui înlocuite prin grija asociațiilor de proprietari din condominiul respectiv, ceea ce, datorită costurilor ridicate de igienizare și reparație a subsolurilor, precum și a posibilității financiare reduse a locuitorilor din aceste imobile, s-a realizat în mult prea puține cazuri.

Municipiul Sfântu Gheorghe consideră necesară reabilitarea și igienizarea subsolurilor tehnice, care sunt inundate de la instalațiile proprii de apă și canalizare, în unele cazuri rezultând în focare de infecții, fiind periculoase pentru sănătatea și viața locuitorilor din condominiu.

Ținând cont de prevederile art. 20 alin. (1) lit. f din Legea nr. 481/2004 privind protecția civilă, republicată, cu modificările și completările ulterioare, conform căreia: *„Cetățenii sunt obligați: să participe la întreținerea adăposturilor din clădirile proprietate personală şi, în caz de necesitate, la amenajarea spațiilor de adăpostire din teren”;*

Procedura de urgență este justificată prin necesitatea imediată de a preveni riscurile majore pentru sănătatea publică reprezentate de focarele de infecții rezultate din inundarea subsolurilor tehnice și a adăposturilor de protecție civilă de la instalațiile proprii de apă și canalizare, fiind periculoase pentru sănătatea și viața locuitorilor din condominiu, crescând riscul de apariție a bolilor transmisibile. În acest context, intervenția rapidă și eficientă prin procedura de urgență este esențială pentru a proteja viața și sănătatea comunității, prevenind astfel agravarea situației și apariția unor crize sanitare.

Având în vedere starea degradată a subsolurilor tehnice, fiind un obstacol relevant și pentru implementarea proiectelor din cadrul Programului Național de Redresare și Reziliență privind reabilitarea termică a blocurilor de locuințe pe teritoriul municipiului Sfântu Gheorghe, propun spre dezbatere și adoptare Consiliului Local al municipiului Sfântu Gheorghe acest program de cofinanțare, prin care subsolurile tehnice în cadrul asociațiilor de proprietari de pe raza municipiului Sfăntu Gheorghe, să fie igienizate, reparate și reamenajate cu destinația originală ca subsol tehnic de lungă durată, respectiv ca adăpost de protecție civilă după caz, prin înlăturarea obiectelor străine care cauzează înfundarea conductelor și prevenirea unui focar periculos.

**VICEPRIMAR**

**Toth-Birtan Csaba**

Nr.12292/01.03.2024

**RAPORT DE SPECIALITATE**

**privind aprobarea instituirii „Programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe”**

Având în vedere inițiativa Municipiului Sfântu Gheorghe prin care s-a solicitat punctul de vedere a Asociațiilor de proprietari privind starea subsolurilor tehnice, prin care reiese faptul că majoritatea Asociațiilor de Proprietari confruntă cu o problemă deosebit de gravă privind întreținerea și repararea conductelor și instalațiilor subsolurilor tehnice în blocurile de locuințe;

Aceste subsoluri tehnice sunt inundate de la instalațiile proprii de apă și canalizare. Subsolurile tehnice sunt pline de apă și dejecții, fiind periculoase pentru locuitorii din condominiul respectiv. De fapt, multe scări au rețeaua de canalizare distruse iar deversarea grupurilor sanitare se face direct în subsol, acestea devenind puternice focare de infecții, degajând mirosuri neplăcute, mai ales în sezonul cu temperaturi ridicate, dezvoltându-se astfel populații de țânțari și alte viețuitoare.

Durata medie de viață a acestor instalații este de 40-50 de ani și ar trebui înlocuite prin grija asociațiilor de proprietari din condominiul respectiv, ceea ce, datorită costurilor ridicate de igienizare și reparație a subsolurilor, precum și a posibilității financiare reduse a locuitorilor din aceste imobile, s-a realizat în mult prea puține cazuri.

Municipiul Sfântu Gheorghe consideră necesară reabilitarea și igienizarea subsolurilor tehnice, care sunt inundate de la instalațiile proprii de apă și canalizare, în unele cazuri rezultând în focare de infecții, fiind periculoase pentru sănătatea și viața locuitorilor din condominiu.

Având în vedere pericolul pentru sănătatea publică datorată inundării subsolurilor cu dejecțiile din rețeaua de canalizare a blocurilor de pe teritoriul municipiului Sfântu Gheorghe, conform prevederilor art. 3 din Legea nr. 95/2006, privind reforma în domeniul sănătății, republicată, cu modificările și completările ulterioare: „*protecţia sănătăţii publice constituie o obligaţie a autorităţilor administraţiei publice centrale şi locale, precum şi a tuturor persoanelor fizice şi juridice;”*

Procedura de urgență este justificată prin necesitatea imediată de a preveni riscurile majore pentru sănătatea publică reprezentate de focarele de infecții rezultate din inundarea subsolurilor tehnice și a adăposturilor de protecție civilă de la instalațiile proprii de apă și canalizare, fiind periculoase pentru sănătatea și viața locuitorilor din condominiu, crescând riscul de apariție a bolilor transmisibile. În acest context, intervenția rapidă și eficientă prin procedura de urgență este esențială pentru a proteja viața și sănătatea comunității, prevenind astfel agravarea situației și apariția unor crize sanitare.

Având în vedere prevederile art. 20 alin. (1) lit. f din Legea nr. 481/2004 privind protecția civilă, republicată, cu modificările și completările ulterioare, conform căreia: *„Cetățenii sunt obligați: să participe la întreținerea adăposturilor din clădirile proprietate personală şi, în caz de necesitate, la amenajarea spațiilor de adăpostire din teren”;*

Ținând cont de prevederile art. 129 alin. (2) lit. e și art. 129 alin. (9) lit. a din OUG nr. 57/2019, privind Codul Administrativ, cu modificările și completările ulterioare, conform căreia: - art. 129 alin. (2) lit. e: „*Consiliul local exercită următoarele categorii de atribuţii*: *atribuţii privind cooperarea interinstituţională pe plan intern şi extern;”* și art. 129 alin. (9) lit. a: *„În exercitarea atribuţiilor prevăzute la alin. (2) lit. e), consiliul local: hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local;”*

Având în vedere prevederile art. 129 alin (1) din OUG nr. 57/2019, privind Codul Administrativ, cu modificările și completările ulterioare: „*Consiliul local are iniţiativă şi hotărăşte*, *în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau central;”*

Din aceste considerente propunem spre analiză și aprobare Consiliului Local al municipiului Sfântu Gheorghe proiectul de hotărâre privind aprobarea instituirii „Programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe”.

**Szabó Szibil-Linda**

**Consilier**

Nr. 12295/01.03.2024

**PROIECT DE HOTĂRÂRE**

**privind aprobarea instituirii „Programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe”**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 12286/01.03.2024 al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 12292/01.03.2024 al Compartimentului de relații cu asociații de proprietari din cadrul Primăriei municipiului Sfântu Gheorghe;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

Având în vedere prevederile art. 3 din Legea nr. 95/2006, privind reforma în domeniul sănătății, republicată, cu modificările și completările ulterioare;

Având în vedere art. 20 alin. (1) lit. f din Legea nr. 481/2004 privind protecția civilă, republicată, cu modificările și completările ulterioare;

Având în vedere Legea nr. 273/2006 privind finanțele publice locale, cu modificările și completările ulterioare;

Având în vedere parcurgerea procedurii de urgență prevăzută la art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările și completările ulterioare;

Procedura de urgență este justificată prin necesitatea imediată de a preveni riscurile majore pentru sănătatea publică reprezentate de focarele de infecții rezultate din inundarea subsolurilor tehnice și a adăposturilor de protecție civilă de la instalațiile proprii de apă și canalizare, fiind periculoase pentru sănătatea și viața locuitorilor din condominiu, crescând riscul de apariție a bolilor transmisibile. În acest context, intervenția rapidă și eficientă prin procedura de urgență este esențială pentru a proteja viața și sănătatea comunității, prevenind astfel agravarea situației și apariția unor crize sanitare

În conformitate cu prevederile art. 129 alin. (1), alin. (2) lit. e și art. 129 alin. (9) lit. a din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) lit. f şi art. 196 alin. (1) lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art. 1**. – Se instituie „Programul multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe”.

**Art. 2**. – Se aprobă Regulamentul Programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe, anexa nr. 1 la prezenta hotărâre din care face parte integrantă.

**Art. 3.** – Se aprobă bugetul „Programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe” pe anul 2024 în sumă de 1.000.000 lei.

**Art. 4. –** Se aprobă modelul contractului de finanțare, anexa nr. 2 la prezenta hotărâre din care face parte integrantă.

**Art. 5.** –Cu executarea prevederilor prezentei hotărâri se încredințează Compartimentul de relații cu asociații de proprietari și Direcția generală economică și fiscală din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_\_\_\_\_\_\_ .

**PREŞEDINTE DE ŞEDINŢĂ**